|  |
| --- |
| **Въпрос № 1/23.03.2018 г.**1. Ако партньор-второстепенен разпоредител на бюджетни средства, не разходва средства по проекта, трябва ли да представи документи доказващи финансов капацитет?2. Допустимо ли е работодатели по проекта да са и работодател-партньор, и общината-бенефициент?3. Къде в бюджета се посочват средствата, които партньорите ще разходват? Например, ако партньор ще изпълнява социално-здравните услуги или дейности за преодоляване на негативните стереотипи.4. Как ще се отчитат средствата, които партньорите разходват за изпълнение на съответните дейности от проекта?Иванова**Отговор № 1/23.03.2018 г.**1. Съгласно т. 10.2.1 от Условията за кандидатстване, изискването за доказване на финансов капацитет се отнасят единствено за партньорите, които ще разходват средства по проекта, независимо дали са бюджетни или небюджетни организации.
2. Да, допустимо е. В случай, че при провеждане на процедурата за избор на партньори, не бъде избран или не се яви работодател, който да участва в подготовката и изпълнението на проекта, съответната община – конкретен бенефициент да бъде и работодател на лицата от целевата група по Направление 1 по ОП РЧР. В този случай общината не е и партньор, и конкретен бенефициент, а само конкретен бенефициент, който е и работодател. Допустимо е също в проектното предложение да бъдат включени повече работодатели: партньор- работодател и общината-конкретен бенефициент също може да бъде работодател на лица от целевата група.
3. В секция 3 „Данни за партньори“, поле „Финансово участие“ следва да се запише каква част от бюджета на проекта ще бъде разходвана от партньора (като обща сума). Моля да имате предвид, че тази сума ще бъде записана като минимална помощ за партньора/ите (ако е приложимо), при подготовката на Договора и ще се следи при верифицирането на разходите за партньора/ите. В случай, че партньорът/ите ще изпълняват дейности и по двете оперативни програми и съответно ще разходват средства по двете програми, в поле „Финансово участие“ , секция 3 „Данни за партньори“ следва да се посочи общата стойност на разходите и по двете програми за съответния партньор, а в т. 16.14. Разпределение на разходите за партньорите по ОП РЧР и ОП НОИР от ФК , следва да се посочи каква част от сумата е по ОП РЧР и каква по ОП НОИР. Във Формуляра за кандидатстване в т. 10 План за изпълнение/Дейности по проекта към ОП РЧР и т. 11 План за изпълнение/Дейности по проекта към ОП НОИР следва да се даде описание на разходите по конкретната дейност, като там се посочва и каква част от разходите за дейността ще се разходват от партньора.
4. Средствата, които партньорите разходват ще се отчитат по същия ред, както средствата, изразходени от кандидатите, като отчитането става през ИСУН2020 и съгласно чл. 3.6 и 3.7 от договора. Моля, обърнете внимание, че бенефициентът и управляващите органи са единствените страни по договора. Само Бенефициентът е отговорен пред Управляващите органи за изпълнението на договора и за предоставяне на информация, финансови и технически доклади. Моля да имате предвид, че съгласно чл. 3.31. от административния договор конкретният бенефициент следва да гарантира, че условията, приложими към него по силата на членове 3.68, 3.69, 3.70, 3.71, 3.72, от договора се отнасят и до неговите партньори. Бенефициентът поема цялата отговорност към трети лица. Въпросът касае изпълнението на проектите и конкретни насоки за отчитането на разходите ще бъдат дадени в Ръководството за изпълнение на договорите по конкретната процедура.

**Въпрос № 2/29.03.2018 г.**Уважаеми дами и господа,Бихме искали да Ви зададем един въпрос относно отворената процедура с наименование "Социално-икономическа интеграция на уязвими групи. Интегрирани мерки за подобряване достъпа до образование - Компонент 1":Трябва ли проектно предложение да попада в обхвата и на двете оперативни програми, а именно може ли да бъде съставено само по ОП НОИР, респективно да бъде съобразено с разписаните изисквания по ОП НОИР в това число допустими партньори, дейности, разходи и т.н. или проектно предложение трябва да е кумулативно и да включва в своя състав и ОП РЧР, и да бъде съобразено и с изискванията на водещата оперативна група. Благодаря Ви предварително за отделеното време!С уважение, Никола Михайлов МихайловНПО "Светлина"**Отговор № 2/29.03.2018 г.**Уважаеми господин Михайлов,Процедура "Социално-икономическа интеграция на уязвими групи. Интегрирани мерки за подобряване достъпа до образование“ - Компонент 1 е процедура чрез директно предоставяне на безвъзмездна финансова помощ с интегрирано проектно предложение. Съгласно §1, т.3 от допълнителните разпоредби на Закона за управление на средствата от Европейските структурни и инвестиционни фондове (ЗУСЕСИФ) „интегрирано проектно предложение“ е проектно предложение за предоставяне на безвъзмездна финансова помощ по две и повече оперативни програми, едната от които е определена за водеща. В тази връзка, всяко проектно предложение задължително трябва да включва дейности и да отговаря на изискванията на двете оперативните програми.**Въпрос № 3/02.04.2018 г.**Здравейте,имаме няколко въпроса по дейностите включени в насоките за кандидатстване:1. Допустимо ли е да се включват лица в пенсионна възраст в дейности по обучение, субсидирана заетост, чиракуване или стажуване, по дейностите от Оперативна програма РЧР?2. Допустимо ли е да се включат лица в пенсионна възраст в дейностите от Оперативна програма РЧР?3. Допустимо ли е обучението на лица преди включването им в стажуване или чиракуване, по дейностите от Оперативна програма РЧР?4. Допустимо ли е обучението на лица да се извършва по време на тяхното чиракуване или стажуване, по дейностите от Оперативна програма РЧР? 5. Допустимо ли е след чиракуване или стажуване, лицето да бъде наето на субсидирана заетост в същото или друго предприятие, по дейностите от Оперативна програма РЧР?6. По допустимите дейностите от III. Направление „Подобряване достъпа до социални и здравни услуги“ от ОП РЧР имаме няколко въпроса:- По т. 2, изпълнителите по предоставяне на индивидуални консултации и социално здравна медиация трябва ли да притежават някакви лицензии и/или регистрации за да могат да предоставят тези услуги и ако да какви са те?- По т. 2, при назначаване на здравен медиатор по проекта, той трябва ли да има лицензия и /или регистрация и/или специално образование и ако да какви са те?инж. Диана Георгиева**Отговор № 3/02.04.2018 г.**Уважаема госпожо Георгиева,1. В посочените от Вас дейности по ОП „Развитие на човешките ресурси“ (обучение, субсидирана заетост, чиракуване или стажуване) не е допустимо включването на лица в пенсионна възраст.
2. За изпълнението на някои от дейностите по ОП РЧР може да се наеме лице в пенсионна възраст в случай, че за съответната позиция няма подходящ кандидат в трудоспособна възраст - например допустимо е наемането на медицински специалист (медицинска сестра, лекар и др.) или психолог, социален работник и т.н. в пенсионна възраст.
3. Съгласно посоченото в Условията за кандидатстване (т. 11 Дейности, допустими за финансиране):

 – „Стажуването е изпълнение на работа под наставничеството на работодателя или на определено от него лице - наставник, с цел усвояване на практически умения по придобита професия или специалност“, което означава, че лицето наето за стажуване притежава необходимата професионална квалификация изисквана за заеманата длъжност, но няма трудов стаж по тази професия. По ОП РЧР е допустимо на лицето, наето за стажуване да бъде определен наставник, който да го обучава в практически умения на самото работно място. Допустимо е включването на лице, наето за стажуване в обучения по професионална квалификация по ОП РЧР в случай, че работното място за стажуване изисква по-висока професионална квалификация от придобитата и при добра аргументация в описанието на проектното предложение. „Чиракуването е обучение на конкретно работно място, под ръководството на наставник. Придобиването на професионална квалификация по този начин се явява подходяща форма за обучение на младежите, които са останали без необходимото образование“. Допустимо е лице, което е наето по договор за чиракуване, да бъде включено в обучение за придобиване на професионална квалификация за съответната професия или за част от професия по ОП РЧР.1. Вижте отговора на въпрос 3.
2. Да, допустимо е, но лицето следва да притежава необходимата професионална квалификация за заемане на съответната позиция.
3. По направление III. „Подобряване достъпа до социални и здравни услуги“ от ОП РЧР:
* Лицата, които ще бъдат наети за предоставяне на индивидуални консултации и социално-здравна медиация, не е необходимо да притежават лицензия или регистрация, но следва да имат релевантно образование и опит за предоставяне на посочените услуги. Например социално, здравно, педагогическо или друго подходящо за изпълнението на дейността;
* Здравните медиатори също не е необходимо да притежават лицензия или регистрация. Препоръчително е да имат средно образование, по възможност да бъдат представители на ромската общност и да преминат специализиран курс за здравен медиатор, одобрен от МЗ. За повече информация можете да се свържете със Сдружение "Национална мрежа на здравните медиатори":

гр. София 1303, бул. "Ал. Стамболийски" 81, вх. В, ет. 2, ап. 4тел: 02/ 986 71 13факс: 02/ 419 83 92e-mail: info@zdravenmediator.netwww.zdravenmediator.net**Въпрос № 4/04.04.2018 г.**Допустимо ли е по ОП НОИР да се планират за осъществяване мероприятия извън общината, в която се реализира проекта? Такива напр. могат ли да са краткотрайна екскурзия, море, лятно училище? Допустимо ли е в дейностите да се включат родители на представителите на целевите групи, като разходите за децата и родителите се посочат в раздел от бюджета IV. РАЗХОДИ ЗА ПРОВЕЖДАНЕ И УЧАСТИЕ В МЕРОПРИЯТИЯ.Цонка Иванова**Отговор № 4/04.04.2018 г.**Уважаема госпожо Иванова,Съгласно точка 5 от Условията за кандидатстване дейностите по процедурата се изпълняват на територията на общини с актуализирани общински планове за интеграция на ромите за периода 2015-2020 г. Родителите могат да се включват в дейности по проекта и разходите за тях са допустими и се посочват в раздел от бюджета IV. РАЗХОДИ ЗА ПРОВЕЖДАНЕ И УЧАСТИЕ В МЕРОПРИЯТИЯ. Моля, вижте конкретните дейности по ОП НОИР, в които работата с родители е описана – особено дейности 9 – 12.**Въпрос № 5/04.04.2018 г.**Уважаеми дами и господа, как трябва да се разпределят и опишат във формуляра за кандидатстване дейностите за публичност и комуникация за двете оперативни програми? Трябва ли и как да се заложат разбивките на разходите за публичност и комуникация за двете оперативни програми? Как ще се разглежда провеждането напр. на начална конференция, като разход и информация за двете програми или трябва да бъдат направени две конференции? Може ли общински съветник да изпълнява длъжността Координатор ОП НОИР в екипа за организация и управление на проект по процедура „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 1?С уважение, Милка Иванова**Отговор № 5/04.04.2018 г.**Уважаема госпожо Иванова,1. Съгласно т. 11. Дейности, допустими за финансиране от Условията за кандидатстване:

„В рамките на всеки проект задължително се изпълняват следните дейности:• Дейности за организация и управление на проектаи • Дейности за информация и комуникацияКандидатите не трябва да описват в проектните си предложения тези дейности, наред с преките дейности по проекта, а с подписването на Формуляра за кандидатстване се задължават да ги изпълняват, както и че ще спазват заложените в ОП РЧР и ОП НОИР хоризонтални принципи (т. 16.13 от Формуляра за кандидатстване)!“1. Разходите за изпълнението на дейностите за информация и комуникация са включени в „непреките разходи“. Непреките разходи, които са в размер точно на определен процент от преките допустими разходи в зависимост от размера на безвъзмездната финансова помощ (ОП РЧР + ОП НОИР) ще бъдат служебно отразени от УО в бюджета на всяко проектното предложение. В случай, че кандидатите не желаят да им се начисляват служебно непреки разходи, това обстоятелство следва да бъде декларирано в т. 16.15 от Формуляра за кандидатстване. В тази връзка разбивка на разходите за информация и комуникация не следва да се залага по двете оперативни програми.

Обръщаме Ви внимание, че по ОП НОИР при попълване на Приложение VIII Детайлна разбивка на разходите – бюджет ОП НОИР на страница „Бюджет“ следва да се посочи сумата на непреките разходи като се приложи процентът на единна ставка за непреките разходи, съгласно т.12.4 от Условията за кандидатстване. Например: единната ставка за проект, чийто общ бюджет от двете програми е 800 000 лв., е 7%, сумата на преките разходи по ОП НОИР е 300 000 лв., то единната ставка за непреките разходи по ОП НОИР следва да е 7% от 300 000 лв. или 21 000 лв. и тази сума се попълва в ред „V. Единна ставка - непреки разходи (съгласно т.12.4 от Условия за кандидатстване)“ на страница „Бюджет“ от Приложение VIII Детайлна разбивка на разходите – бюджет ОП НОИР.1. По настоящата процедура се предоставя безвъзмездна финансова помощ за интегрирано проектно предложение по две оперативни програми. Дейностите за информация и комуникация трябва да отговарят на условията и изискванията описани в Единен наръчник на бенефициента за прилагане на правилата за информация и комуникация 2014-2020 г., публикуван на интернет страницата на Оперативна програма „Развитие на човешките ресурси” 2014-2020 г. (ОП РЧР) и Оперативна програма „Наука и образование за интелигентен растеж“ 2014-2020 г. (ОПНОИР).

Относно дадения пример за разход за начална конференция единната ставка, определена според общата сума на бюджета от двете програми се прилага пропорционално към преките разходи по всяка от двете оперативни програми. Виж примера по-горе в отговор 2.1. Екипът за управление на проекта може да бъде от служители на бенефициента и партньорите, наети съгласно националното трудово законодателство, а именно Кодекса на труда, Закона за държавния служител, ЗУСЕСИФ, ПМС №189/2016 г. и др. Екипът за управление може да бъде и от външни за бенефициента и партньорите лица, избрани по реда на ЗОП/ЗУСЕСИФ. В тази връзка е допустимо общински съветник да изпълнява длъжността Координатор ОП НОИР, когато е избран чрез достатъчно прозрачна и недискриминационна процедура, тъй като общинските съветници не са общински служители – т.е. не е служител на общината - конкретен бенефициент по интегрираното проектно предложение.

**Въпрос № 6/04.04.2018 г.**ЦИТАТ:"8.1. Максимален размер на безвъзмездната финансова помощ за конкретен проектМаксималният размер на заявената безвъзмездна финансова помощ за всеки Конкретен бенефициент по интегрираната процедура чрез директно предоставяне „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 1 е до 890 000 лв.Максималният размер на заявената безвъзмездна финансова помощ за дейности по ОП РЧР е 500 000 лв. В случаите на приложимост на Регламент (ЕО) № 1407/2013, максималният размер на помощта за партньорите е 391 166 лв. Максималният размер на заявената безвъзмездна финансова помощ за дейности по ОП НОИР е до 390 000 лв.По настоящата процедура няма минимален праг за безвъзмездна финансова помощ."Има се предвид, че ограниченията от 890 000 хил. макс. безвъзмездна е за общината или за общината в едно с партньорите или общината иска 890 а партньора 100, втори партньор 100 и общия бюджет е 1 090 000 лева?!Борислава Йорданова**Отговор № 6/04.04.2018 г.**Уважаема госпожо Йорданова,Сумата от 890 000 лв. е максималният размер на безвъзмездната помощ за отделно проектно предложение, в която се включват разходите на конкретния бенефициент – община и на неговите партньори, включени в изпълнението на дейностите по проекта.**Въпрос № 7/04.04.2018 г.**Уважаеми госпожи и господа,Във връзка с Условията за кандидатстване по процедура чрез директно предоставяне на безвъзмездна финансова помощ с интегрирано проектно предложение BG05M9OP001-2.018 имаме следните въпроси: 1. В т.9.1 от условията се изисква от кандидатите да представят актуализирани общински планове за интеграция на ромите, от които да е видно съответствие на мерките, които ще се изпълняват на територията на общината/района. Актуализираните общински планове за интеграция на ромите трябва да обхващат периода на изпълнение на проекта и със срок до одобряване на окончателния доклад по проекта (5 месеца след приключване на дейностите по проекта). Крайният срок за изпълнение на дейностите по проекта е 31 декември 2020 година. Ако даден кандидат предвижда проектните дейности да приключат до 31 декември 2020 година от горното изискване би следвало, че актуализираните общински планове трябва да са до 31 май 2021 година. Тези планове се разработват в съответствие със Националната стратегия за интеграция на ромите, която е с краен срок 2020 година и по тази причина плановете не могат да бъдат за период след 2020 година. Бихте ли ни дали малко повече разяснения по този въпрос и по-точно дали кандидатите трябва да предвидят като краен срок за изпълнението на проектите си 31 юли 2020 г, т.е. пет месеца преди крайния срок за изпълнение на проектните дейности 31 декември 2020 година? 2. В т 7 от условията са описани индикаторите по процедурата. Основните индикатори за изпълнение и резултат са броят на ромите, включени в дейности. Въпросът ни е- Как се доказва принадлежността към ромската група на участник в проекта- чрез самоопределяне, по експертна оценка, декларация или друго? 3. На страница 20 в т.10 от условията са описани допустими партньори и по точно избора на партньори. Всеки партньор трябва да е избран на база публична и прозрачна процедура за избор, гарантираща свободна и лоялна конкуренция, равнопоставеност и недискриминация. Въпросът ни е- Партньорите, които са избрани чрез процедура при разработването на концепцията трябва ли отново да бъдат избрани чрез процедура? 4. Във връзка с избора на партньори имаме следните въпроси: Според разясненията на страница 19 от условията „Партньори на кандидатите за безвъзмездна финансова помощ" са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ”. Може ли в проекта да се включат партньори, които няма да разходват средства? Ако едно НПО е партньор за дейности и по ОПРЧР и по ОПНОИР, трябва ли да разходва средства и по двете програми? Възможно ли е да се предвидят разходи за образователни институции в общината, без те да са включени като партньори или е необходимо всички училища и детски градини, в които ще се провеждат дейности по проекта да са и партньори в партньорското споразумение?5. Една от дейностите по I. Направление „Подобряване достъпа до заетост” е чиракуване. Това е обучение на конкретно работно място, под ръководството на наставник. Придобиването на професионална квалификация по този начин се явява подходяща форма за обучение на младежите, които са останали без необходимото образование. Въпросът ни е: След приключване на чиракуването участниците ще придобиват ли професионална квалификация, която се удостоверява със съответен сертификат и ако да, кой ще издава такъв сертификат при условие, че наставникът е от персонала на работодателя, който не е обучителна институция и не може да издаде такъв сертификат?Камен Макавеев- Сдружение "Асоциация Интегро"**Отговор № 7/04.04.2018 г.**Уважаеми господин Макавеев,1. Съгласно Условията за кандидатстване, крайният срок за изпълнение на дейностите по процедурата е 31.12.2020 г. и всеки кандидат може да предвиди изпълнение на дейностите по проекта до този краен срок. Предвид по-късното обявяване на процедурата, Актуализираните общински планове за интеграция на ромите следва да обхващат периода на изпълнение на проекта и в случай, че дейностите по проекта приключват преди 31.12.2020 до 31.12.2020 г. В случай на актуализиране на Националната стратегия за интеграция на ромите, общинските планове също следва да бъдат актуализирани.
2. Принадлежността към определена етническа група на участник в проекта се доказва чрез самоопределяне.
3. За партньорите, които са избрани чрез процедура при разработването на концепцията не е необходимо да се провежда нова процедура за подбор в случай, че същите отговарят на изискванията, посочени в т. 10 Допустими партньори от Условията за кандидатстване. Към проектното предложение следва да бъдат приложени доказателства за техния подбор.
4. Допустимо е партньорите да участват само в изпълнението на определена/и дейност/и без да разходват средства от безвъзмездната финансова помощ. В случай, че едно НПО е партньор за дейностите и по двете оперативни програми, не е задължително да разходва средства и по двете програми. За дейностите по ОП НОИР е задължително партньорство на общината с поне едно НПО и едно училище и/или детска градина. Когато училища и детски градини не са партньори по проекта на общината – не са подписали партньорското споразумение, то те не разходват средства по проекта.
5. Допустимо е лице, което е наето по договор за чиракуване, да бъде включено в обучение за придобиване на професионална квалификация за съответната професия или за част от професия по ОП РЧР. Обучението за придобиване на професионална квалификация се осъществява в съответствие с изискванията на Закона за професионалното образование и обучение (ЗПОО) и от обучителна организация, която притежава активна лицензия за съответната специалност. Допустимо е обучението единствено по професии и специалности включени в Списъка на професиите за професионално образование и обучение, утвърден от министъра на образованието и науката ((https://www.mon.bg/?go=page&pageId=2&subpageId=295).

**Въпрос № 8/05.04.2018 г.**Уважаеми дами/господаОбщина Кюстендил има следния въпрос, относно подаването на проектно предложение по процедура „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 1:1. Може ли да се прецизира подадената от Община Кюстендил Концепция чрез разширяване на обхвата й?С уважение,Отдел "Социални дейности"Община Кюстендил**Отговор № 8/05.04.2018 г.**Уважаеми госпожи и господа,При подготовката на интегрирано проектно предложение по настоящата процедура, общините могат да развият и разширят одобрените концепции от предварителния подбор, като се съобразят с всички изисквания по двете оперативни програми, посочени в Условията за кандидатстване. **Въпрос № 9/10.04.2018 г.**Уважаеми колеги,Във връзка с дългия период от подаване до одобрение на идейни концепции, променена икономическа обстановка и увеличение на максималния размер безвъзмездна финансова помощ за дейности по ОП НОИР в настоящите Насоки за кандидатстване, допустимо ли е при проявена необходимост да бъдат увеличени заложените стойности във вече одобрена концепция в направление НОИР?С уважение,Цветелина ТодороваСпециалистОбщина Долна Митрополия**Отговор № 9/10.04.2018 г.**Уважаема госпожо Тодорова,Да, допустимо е. Съгласно Условията за кандидатстване максимално допустимият размер на безвъзмездната финансова помощ за дейностите по ОП НОИР е 390 000 лв. Всички разходи заложени в бюджета и по двете оперативни програми следва да кореспондират с описанието на дейностите по проекта и етапите за тяхното изпълнение, като ресурсите за осъществяване на дейностите, следва да бъдат планирани в подходящо количество и качество. При планирането на разходите в бюджета следва да се спазва оптималното съотношение между използваните ресурси за осъществяването на набелязаните конкретни цели и постигането на планираните резултати.**Въпрос № 10/10.04.2018 г.**Здравейте, Във връзка с процедура чрез директно предоставяне на безвъзмездна финансова помощ с интегрирано проектно предложение BG05M9OP001-2.018 „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 1, бихме искали да получим разяснение по следния въпрос:По IV. Направление „Развитие на местните общности и преодоляване на негативните стереотипи”, на стр. 33 от Условия за кандидатстване по процедурата е посочено, че “За изпълнението на дейностите, насочени към информационни кампании и провеждане на различни публични инициативи по направление „Развитие на местните общности и преодоляване на негативните стереотипи” са допустими разходи в размер на не повече от 10% от общия размер на допустимите разходи по ОП РЧР за всеки проект.”Моля, за уточнение, за цялото IV. Направление ли следва да се приеме, че бюджетът за неговото изпълнение не следва да надвишава 10% от общия размер на допустимите разходи по ОП РЧР? Ако отговорът е отрицателен, моля, за уточнение, за кои точно дейности от 1 до 7 на стр. 32 от Условия за кандидатстване се приема, че представляват “информационни кампании и провеждане на различни публични инициативи”.С уважение,Николай ТановСО-район Красна поляна**Отговор № 10/10.04.2018 г.**Уважаеми господин Танов,Съгласно Условията за кандидатстване само разходите за дейностите за провеждане на информационни кампании и различни публични инициативи по направление IV. „Развитие на местните общности и преодоляване на негативните стереотипи” са ограничени до 10 % от общия размер на допустимите разходи, а не за цялото направление. Информационни кампании и публични инициативи биха могли да се организират по следните дейности от направление IV, без списъкът да е изчерпателен и/или задължителен:* Инициативи за преодоляване на негативните стереотипи;
* Инициативи за популяризиране на културната идентичност на етнически общности;
* Организиране на публични събития, срещи и дискусии с представители на маргинализираните общности, местната общност, заинтересованите страни и медиите за:

- постигане на положителна промяна на обществените нагласи към проблемите на най-маргинализираните групи от сегрегрираните райони; - идентифициране на мерки за подобряване социалното включване на маргинализираните общности от сегрегираните райони.Допустимо е информационни кампании и публични инициативи да се организират и по другите дейности, посочени в направление IV, като същите следва да бъдат подробно описани и обосновани в т. 10 План за изпълнение/Дейности по проекта към ОП РЧР от Формуляра за кандидатстване.**Въпрос № 11/10.04.2018 г.**Общинска администрация гр. Стражица, има следните въпроси по процедура BG05M9OP001-2.018:1. Допустимо ли е училища и детски градини, които не са включени като партньори по проекта също да участват в проекта и при тях да се изпълняват дейности, като средствата се разходват през бюджета на общината?
2. Може ли училища и детски градини да са партньори, но тъй като нямат финансови възможности средствата да се разходват от общината.
3. Трябва ли да има поне един партньор училище или детска градина, което да разходва средства?
4. Може ли да има един партньор НПО за двете оперативни програми, но да разходва средства само по едната програма?
5. Съгласно насоките за кандидатстване Актуализираните общински планове за интеграция на ромите трябва да обхващат периода на изпълнение на проекта и със срок до одобряване на окончателния доклад по проекта (5 месеца след приключване на дейностите по проекта). Това означава ли, че когато Актуализирания общински план е със срок на действие до края на 2020г., дейностите по проекта следва да приключат до края на юли 2020г.? Кога се очаква подписването на договорите за безвъзмездна финансова помощ?

**Отговор № 11/10.04.2018 г.**Уважаема госпожо/Уважаеми господине,1. Да, може да участват с целеви групи, като средствата се разходват през бюджета на общината. За дейностите по ОП НОИР партньорството на общината с поне едно НПО и едно училище и/или детска градина е задължително. Съгласно параграф 1, точка 5 от Допълнителните разпоредби на ПМС №162/2016 „Партньори на кандидатите за безвъзмездна финансова помощ" са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ“. Съгласно Условията за кандидатстване кандидатът и партньорите представят партньорско споразумение, в което описват своите ангажименти включително и какви суми от БФП ще разходват, както и във формуляра за кандидатстване, секция „Данни за партньора“, поле „Финансово участие“. 2. Ако училища и детски градини са партньори те задължително трябва да разходват средства съгласно параграф 1, точка 5 от Допълнителните разпоредби на ПМС №162/2016 „Партньори на кандидатите за безвъзмездна финансова помощ" са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ“. В случаите, когато училища и детски градини не разходват средства, се допуска участие под формата на допустими целеви групи в изпълнение на проектни дейности, като средствата се разходват през бюджета на общината.3. Да. За дейностите по ОП НОИР е задължително партньорство на общината с поне едно НПО и едно училище и/или детска градина. По ОП НОИР партньорите могат да бъдат повече от едно НПО и повече от едно училище и/или детска градина. За целта всички те подписват партньорско споразумение със своите ангажименти, включително и какви суми от БФП ще разходват. Моля, вижте отговора на въпрос 1 по-горе.4. Допустимо е една неправителствена организация да бъде партньор в проектното предложение и да изпълнява дейности по ОП РЧР и ОП НОИР. В този случай е необходимо партньорът да отговаря на изискванията и на двете ОП и да се опише капацитета на неправителствената организация за изпълнение на заложените дейности в съответните направления. НПО – партньор на общината следва като такъв да разходва средства от безвъзмездната финансова помощ съгласно параграф 1, т.5 от Допълнителните разпоредби на ПМС №162/2016 г.5. Съгласно Условията за кандидатстване, крайният срок за изпълнение на дейностите по процедурата е 31.12.2020 г. и всеки кандидат може да предвиди изпълнение на дейностите по проекта до този краен срок. Актуализираните общински планове за интеграция на ромите следва да обхващат периода на изпълнение на проекта и в случай, че дейностите по проекта приключват преди 31.12.2020 до 31.12.2020 г. В случай на актуализиране на Националната стратегия за интеграция на ромите, общинските планове също следва да бъдат актуализирани. Предвид сроковете за оценка на проектните предложения (до три месеца от крайния срок за подаване на проектните предложения), индикативният срок за подписване на договорите за безвъзмездна финансова помощ е м. септември 2018 г.**Въпрос № 12/10.04.2018 г.**Здравейте, във връзка с обявената процедура "Социално-икономическа интеграция на уязвими групи Компонент 1" имам следните въпроси:1. Задължително e всеки проект да включва дейности от направление I. „Подобряване достъпа до заетост“ и направление III. „Подобряване достъпа до социални и здравни услуги”. За да се гарантира интегрирания характер на интервенциите, препоръчително е включването на поне една дейност от всяко едно от останалите две направления.Това означава ли, че трябва да се посочат всички дейности по Направление I и III или само тези, които преценим?2. Какво точно се има предвид под: По мерките, финансирани по ОП РЧР ще бъдат подкрепяни инициативи за осигуряване на достъп до образование, до момента, в който децата и учениците се включат в образователния процес. Моля за пояснение относно разликата в дейностите за образование по ОПРЧР и ОПНОИР. Поздрави!**Отговор № 12/10.04.2018 г.**Уважаема госпожо/Уважаеми господине,1. Всяко проектно предложение следва да включва тези дейности от направление I. „Подобряване достъпа до заетост“ и направление III. „Подобряване достъпа до социални и здравни услуги”, които отговарят на потребностите на представителите на целевите групи.
2. Във връзка с демаркацията с ОП НОИР и недопускането на двойно финансиране по ОП РЧР няма да се финансират дейности, които са част от образователния процес в детската градина или училището. Дейностите по ОП РЧР са насочени към подкрепа за връщане в образователната система (за отпадналите от нея деца) или за превенция на отпадането им – основно дейностите са мотивационни, консултативни и др., но не включват допълнителни занимания с децата по отделните учебни предмети. Дейностите, финансирани по ОП НОИР, са насочени изключително към образователната интеграция на децата и учениците от етническите малцинства, както и за квалификация на педагогическите кадри за работа в мултикултурна среда. По ОП НОИР ще се подкрепят допълнителни занимания с децата и учениците от целевите групи, с цел по-добро усвояване на учебния материал и превенция на отпадането от образователната система. По ОП РЧР няма да бъдат финансирани дейности, осъществяващи се на територията на детската градина или училището, които са част от формалния образователен процес.

 **Въпрос № 13/12.04.2018 г.**Здравейте!Въпросът е свързан с дейностите по ОП "НОИР". Допустими ли са разходи за екскурзии и ученически лагер за целевата група - деца, ученици и младежи от етническите малцинства и ако да, в бюджетен раздел IV. РАЗХОДИ ЗА ПРОВЕЖДАНЕ И УЧАСТИЕ В МЕРОПРИЯТИЯ ли се отразяват?Благодаря предварително,Цветенка ХаджиеваОбщина Луковит**Отговор № 13/12.04.2018 г.**Да. Разходи за екскурзии и ученически лагери за целевата група са допустими, същите се отразяват в бюджетен раздел IV. РАЗХОДИ ЗА ПРОВЕЖДАНЕ И УЧАСТИЕ В МЕРОПРИЯТИЯ. Моля, имайте предвид, че всички дейности, включително мероприятия като екскурзии и ученически лагери, трябва да допринасят за постигане целите на проекта и на инвестиционния приоритет, заложените индикатори и актуализираните общински планове за интеграция на ромите.**Въпрос № 14/16.04.2018 г.**Здравейте!Въпросът е свързан с дейностите, свързани с придобиване на професионална квалификация или ключова компетентност по ОП "РЧР". Разходите за стипендии не са описани в раздел "Допустими разходи". Съответно не се предвиждат стипендии за курсистите. Това така ли е?Благодаря предварително,Цветенка ХаджиеваОбщина Луковит**Отговор № 14/16.04.2018 г.**Уважаема госпожо Хаджиева,По ОП РЧР не са допустими разходи за стипендии на лицата, включени в обучение по професионална квалификация и/или ключови компетентности. Допустимо е лицата, които са включени в субсидирана заетост или са назначени на работно място за стажуване или чиракуване да бъдат включени в обучения за професионална квалификация или ключови компетентности и да получават възнаграждение в размер на МРЗ (по договор за субсидирана заетост и стажуване) или 90% от МРЗ (по договор за чиракуване).  |
|  |
| **Въпрос № 15/16.04.2018 г.**Уважаеми дами и господа,1. Председателя на общински съвет може ли да бъде работодател в качеството си на партньор представляващ партньорската организация (Потребителната кооперация)?2. Как точно да се формулира Декларацията в т. 16.15 от формуляра за кандидатстване?3. Не е получена Декларация от асоцииран партньор – МТСП - Агенция за социално подпомагане за проект по Оперативна програма „Развитие на човешките ресурси“ 2014 – 2020 Изпълнителна агенция Оперативна програма „Наука и образовани за интелигентен растеж“ процедура чрез директно предоставяне на безвъзмездна финансова помощ с интегрирано проектно предложение BG05M9OP001-2.018 „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 1.Поискано с наше писмо № 1500-51/23.03.2018 год. и № 1500-65/12.04.2018 г. до Цветелина Герасимова4. Как трябва да се разпределят и опишат във формуляра за кандидатстване дейностите за публичност и комуникация за двете оперативни програми? 5. Трябва ли и как да се заложат разбивките на разходите за публичност и комуникация за двете оперативни програми? 6. Как ще се разглежда провеждането напр. на начална конференция, като разход и информация за двете програми или трябва да бъдат направени две конференции? 7. Може ли общински съветник да изпълнява длъжността Координатор ОП НОИР в екипа за организация и управление на проект по процедура „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 1?Община Антоново**Отговор № 15/16.04.2018 г.**Уважаема госпожо/Уважаеми господине,1. Да, допустимо е в случай, че отговаря на изискванията за партньор по процедурата, съгласно т. 10 от Условията за кандидатстване и на определението за „работодател“ - всяко физическо лице, юридическо лице или негово поделение, както и всяко друго организационно и икономически обособено образувание (предприятие, учреждение, включително община, организация, кооперация, стопанство, заведение, домакинство, дружество и други подобни), което самостоятелно наема работници или служители по трудово правоотношение, включително за извършване на надомна работа и работа от разстояние и за изпращане за изпълнение на работа в предприятие ползвател“.
2. В т. 16.15 от Формуляра за кандидатстване следва да декларирате желание/нежелание в проектното предложение служебно да са начислят „Непреки разходи“ от УО. Примерен текст – „Декларирам, че желая в проектното предложение на община Антоново да бъдат начислени служебно „Непреки разходи“.
3. УО на ОП РЧР е изпратил писма до всички задължителни асоциирани партньори с молба за съдействие и подкрепа на общините при подготовката на проектните предложения.
4. Съгласно т. 11. Дейности, допустими за финансиране от Условията за кандидатстване:

„В рамките на всеки проект задължително се изпълняват следните дейности:• Дейности за организация и управление на проекта • Дейности за информация и комуникацияКандидатите не трябва да описват в проектните си предложения тези дейности, наред с преките дейности по проекта, а с подписването на Формуляра за кандидатстване се задължават да ги изпълняват, както и че ще спазват заложените в ОП РЧР и ОП НОИР хоризонтални принципи (т. 16.13 от Формуляра за кандидатстване)!“1. Разходите за изпълнението на дейностите за информация и комуникация са включени в „непреките разходи“. Непреките разходи, които са в размер точно на определен процент от преките допустими разходи в зависимост от размера на безвъзмездната финансова помощ (ОП РЧР + ОП НОИР) ще бъдат служебно отразени от УО в бюджета на всяко проектното предложение. В случай, че кандидатите не желаят да им се начисляват служебно непреки разходи, това обстоятелство следва да бъде декларирано в т. 16.15 от Формуляра за кандидатстване. В тази връзка разбивка на разходите за информация и комуникация не следва да се залага по двете оперативни програми.

Обръщаме Ви внимание, че по ОП НОИР при попълване на Приложение VIII Детайлна разбивка на разходите – бюджет ОП НОИР на страница „Бюджет“ следва да се посочи сумата на непреките разходи като се приложи процентът на единна ставка за непреките разходи, съгласно т.12.4 от Условията за кандидатстване. Например: единната ставка за проект, чийто общ бюджет от двете програми е 800 000 лв., е 7%, сумата на преките разходи по ОП НОИР е 300 000 лв., то единната ставка за непреките разходи по ОП НОИР следва да е 7% от 300 000 лв. или 21 000 лв. и тази сума се попълва в ред „V. Единна ставка - непреки разходи (съгласно т.12.4 от Условия за кандидатстване)“ на страница „Бюджет“ от Приложение VIII Детайлна разбивка на разходите – бюджет ОП НОИР.1. По настоящата процедура се предоставя безвъзмездна финансова помощ за интегрирано проектно предложение по две оперативни програми. Дейностите за информация и комуникация трябва да отговарят на условията и изискванията описани в Единен наръчник на бенефициента за прилагане на правилата за информация и комуникация 2014-2020 г., публикуван на интернет страницата на Оперативна програма „Развитие на човешките ресурси” 2014-2020 г. (ОП РЧР) и Оперативна програма „Наука и образование за интелигентен растеж“ 2014-2020 г. (ОПНОИР).

Относно дадения пример за разход за начална конференция единната ставка, определена според общата сума на бюджета от двете програми се прилага пропорционално към преките разходи по всяка от двете оперативни програми. Виж примера по-горе в отговор 5.1. Екипът за управление на проекта може да бъде от служители на бенефициента и партньорите, наети съгласно националното трудово законодателство, а именно Кодекса на труда, Закона за държавния служител, ЗУСЕСИФ, ПМС №189/2016 г. и др. Екипът за управление може да бъде и от външни за бенефициента и партньорите лица, избрани по реда на ЗОП/ЗУСЕСИФ. В тази връзка е допустимо общински съветник да изпълнява длъжността Координатор ОП НОИР, когато е избран чрез достатъчно прозрачна и недискриминационна процедура, тъй като общинските съветници не са общински служители – т.е. не е служител на общината - конкретен бенефициент по интегрираното проектно предложение.

**Въпрос № 16/16.04.2018 г.**Здравейте,Във връзка с подаване на проектно предложение по „Социално-икономическа интеграция на уязвими групи. Интегрирани мерки за подобряване достъпа до образование - Компонент 1“ имаме въпроси относно документите, които се подават на етап кандидатстване:1. Посочено е в условията за кандидатстване на стр. 66 т. 7 "Актуализиран общински план за интеграция на ромите за периода 2015-2020 г. - сканиран и прикачен в ИСУН 2020 (актуализирания общински план следва да обхваща периода на изпълнение на проекта и до одобряване на окончателния доклад по проекта, т.е. до 5 месеца, след приключване на дейностите по проекта)", което респективно означава ли, че Актуализираният план трябва да е до месец май 2021 г., след като дейностите по проекта следва да приключат до 31.12.2020? 2. Относно включването на задължителните асоциирани партньори, моля разяснете точно какво искате от кандидатите да представят като доказателство: Цитирам от стр. 27 от Насоките: "Във всяко проектно предложение като задължителни асоциирани партньори трябва да бъдат включени Министерство на образованието и науката (за дейностите по ОП НОИР) и Агенция по заетостта, Агенция за социално подпомагане (и техни звена – дирекции) и Регионална здравна инспекция (за дейностите по ОП РЧР)."Следва ли от този текст ние да изискаме от горецитираните администрации на централно ниво да ни предоставят писма за подкрепа с копие до съответните териториалните звена, които следва да имат принос към изпълнението на дейностите по проекта?С оглед на това, и след като Вие, като управляващи органи на двете програми сте разписали това задължително условие, би трябвало да сте наясно, че всички общини с одобрени идейни концепции ще имат нужда от тези писма за подкрепа. Логично е, не ние да изискваме от администрациите на централно ниво, а Вие да изработите механизъм, с който тези администрации да ни изпратят този документ, в едно с попълнено, подписано и подпечатано Приложение І -ДЕКЛАРАЦИЯ НА ПАРТНЬОРА/АСОЦИИРАНИЯ ПАРТНЬОР, защото в противен случай попадаме в ситуация на една безкрайна кореспонденция.Благодаря Ви предварително за отговорите,Станислава Иванова**Отговор № 16/16.04.2018 г.**Уважаема госпожо Иванова,1. Съгласно Условията за кандидатстване, крайният срок за изпълнение на дейностите по процедурата е 31.12.2020 г. и всеки кандидат може да предвиди изпълнение на дейностите по проекта до този краен срок. Предвид по-късното обявяване на процедурата, Актуализираните общински планове за интеграция на ромите следва да обхващат периода на изпълнение на проекта и в случай, че дейностите по проекта приключват преди 31.12.2020 до 31.12.2020 г. В случай на актуализиране на Националната стратегия за интеграция на ромите, общинските планове също следва да бъдат актуализирани.
2. Съгласно Условията за кандидатстване асоциираните партньори при подаване на проектното предложение представят Декларация на партньор/асоцииран партньор – Приложение І, която следва да бъде подписана от лицето, оправомощено да представлява организацията – асоцииран партньор. При подаването на проектното предложение не се изискват писма за подкрепа от асоциираните партньори. Веднага след обявяване на процедурата, УО на ОП РЧР е изпратил писма до асоциираните партньори – Агенция по заетостта, Агенция за социално подпомагане и Регионалните здравни инспекции, за да оказват съдействие като задължителни асоциирани партньори по процедурата.

**Въпрос № 17/19.04.2018 г.**Уважаеми госпожи и господа,Във връзка с изготвянето на проектно предложение по схема BG05M9OP001-2.018 „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗАПОДОБРЯВАНЕ ДОСТЪПА ДО ОБРАЗОВАНИЕ“–КОМПОНЕНТ 1, имаме следния въпрос:При наличието на 5 общински училища и 7 общински детски градини, възможно ли е да се предвидят дейности във всички тях без те да са включени като партньори, а средствата да се разходват от Общината, която ще се яви работодател и Възложител по ЗОП. Възможно ли е само едно училище или само една детска градина да са партньор, разходващ средства, но въпреки това да се реализират дейности във всички учебни и детски заведения?Таня Иванова - Христова -Ст. експерт в Дирекция "УТ, СпД и ЕП",Община Никола Козлево**Отговор № 17/19.04.2018 г.**Уважаема госпожо Христова,Моля, имайте предвид, че за дейностите по ОП НОИР е задължително партньорство на общината с поне едно НПО и едно училище и/или детска градина. Партньори могат да бъдат повече общински училища и детски градини, ако са избрани чрез публична и прозрачна процедура за избор, гарантираща свободна и лоялна конкуренция, равнопоставеност и недискриминация съгласно т. 10 от Условията за кандидатстване. В случаите на партньорство на общината с училищата и детските градини (за дейностите по ОП НОИР) общината следва да покани училища и детски градини, заинтересовани от участие в проекта на база идентифицирани и анализирани нужди като за целта представи съответни доказателства по преценка на кандидата – например покана, интернет обява, обява във вестник и др. Когато детски градини и училища не са партньори на общината и не разходват средства може да участват с целеви групи, като средствата се разходват през бюджета на общината.**Въпрос № 18/20.04.2018 г.**Уважаеми дами и господа,Бихме искали да попитаме дали по Процедурата „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 1, финансирана по ОП „Развитие на човешките ресурси“ (ОП РЧР) и ОП „Наука и образование за интелигентен растеж“ (ОП НОИР) има условия за осигуряване на устойчивост след приключване на проекта, имайки предвид да продължават да се осъществяват дейностите за известен период от време с осигурено финансиране от бюджета на Бенефициента и ако има в какъв обем и с каква продължителност трябва е. Благодарим предварително за отговора и съдействието!С уважение,Я. Михайлова - Гл. експерт "ПП", Община Бяла, Област Русе**Отговор № 18/20.04.2018 г.**Уважаема госпожо Михайлова,Съгласно Условията за кандидатстване няма изискване за продължаване на дейностите, след приключване на финансирането по проекта. В допълнение обръщаме внимание, че в т. 16.9 от Формуляра за кандидатстване, конкретните бенефициенти следва да опишат устойчивостта на резултатите и очаквания ефект върху целевите групи, както и начина, по който резултатите от изпълнението на проекта ще окажат трайно въздействие върху представителите на целевата група. **Въпрос № 19/20.04.2018 г.**УВАЖАЕМА Г-ЖО СТОЯНОВИЧ, Във връзка с разработването на проектни предложения по процедура „Социално-икономическа интеграция на уязвими групи. Интегрирани мерки за подобряване достъпа до образование“, финансирана по ОПРЧР и ОПНОИР, бих искал да отправя питане относно механизма на финансиране на допустимите партньори по процедурата. В рамките на проведения информационен ден на 18.04.2018 г. въпросът не беше разяснен в конкретика. С оглед на кратките срокове за разработване на проектни предложения и бюджетирането на дейностите, както и липсата на информация в Насоките за кандидатстване, моля за Вашето съдействие, относно предоставяне на конкретна информация за това какви са допустимите разходи и механизмите за разходване и отчитане на финансовите средства от партньорите.С УВАЖЕНИЕ,Д-р Ради Куртев,Председател на Сдружение „Карпедием“**Отговор № 19/20.04.2018 г.**Уважаеми господин Куртев,Партньорите участват в изпълнението на договора и техните разходи са допустими на същото основание, както разходите, направени от Конкретния бенефициент. Основната част от договора се осъществява от Конкретния бенефициент и, ако е приложимо, от неговите партньори. Конкретният бенефициент се задължава да изготви междинни доклади и заключителен доклад. Тези доклади се състоят от техническа част и финансова част и се изготвят в ИСУН 2020 и съгласно Ръководството на бенефициента за изпълнение и управление на проекти по конкретната процедура. Докладите се отнасят до договора като цяло и съдържат пълна информация за всички аспекти на изпълнението за описвания период. Средствата, които партньорите разходват ще се отчитат по същия ред, както средствата, изразходени от кандидатите и съгласно чл. 3.6 и 3.7 от договора. Моля, обърнете внимание, че бенефициентът и управляващите органи са единствените страни по договора. Само Бенефициентът е отговорен пред Управляващите органи за изпълнението на договора и за предоставяне на информация, финансови и технически доклади. Моля да имате предвид, че съгласно чл. 3.31. от административния договор конкретният бенефициент следва да гарантира, че условията, приложими към него по силата на членове 3.68, 3.69, 3.70, 3.71, 3.72, от договора се отнасят и до неговите партньори. Бенефициентът поема цялата отговорност към трети лица. Конкретни насоки за отчитането на разходите ще бъдат дадени в Ръководството за изпълнение на договорите по конкретната процедура.**Въпрос № 20/20.04.2018 г.**Уважаеми госпожи и господа,Във връзка с Условията за кандидатстване по процедура чрез директно предоставяне на безвъзмездна финансова помощ с интегрирано проектно предложение BG05M9OP001-2.018, бих искала да попитам в т.7 от условията са описани индикаторите по процедурата. Като специфичен индикатор по ОП НОИР е посочен групов нетен коефициент за записване в отделни етапи на образование – начален етап – увеличение от 3 % на ниво община. Въпросите ми са:1. По какъв начин се изчислява груповият нетен коефициент за записване?2. От кои информационни системи се черпи информация за изчисляване на този индикатор?3.В случай, че в хода на изпълнение на проекта имаме неизпълнение на индикатора по обективни причини, какви биха били последствията за бенефициента? Под обективни причини бихме ли могли да разбираме деца, които се водят с адресна регистрация в дадена община, но посещават училище в друга. Тези деца са в обхвата на данните от ГРАО за дадената община, но не са в обхвата на отпадналите от образователната система, следователно не са и част от целевата група. С уважение,Анита Савчева**Отговор № 20/20.04.2018 г.**Уважаема госпожо Савчева,1. Груповият нетен коефициент на записване – начален етап следва да се изчислява на база методологията на НСИ или МОН. Груповите коефициенти са изчислени в проценти като отношение на броя на учащите по степени във възрастовите групи 3-6‚ 7-10‚ 11-14‚ 15-18‚ 19-20‚ 19-21 и 19-23 години към броя на населението в същите възрастови групи. В случая с групов нетен коефициент на записване – начален етап коефициентът следва да се изчисли в процент на база брой население във възрастова група 7-10 години като отношение на броя на учащите в тази възрастова група към броя на населението в общината в същата възрастова група.2. Данните на ниво община следва да бъдат взети от Регионалните управления по образование и НСИ и или друг източник на общински ниво.3. Посочените във въпроса обстоятелства следва да бъдат отразени в методологията на общината, ако не се ползва методологията на МОН или НСИ. Ако има неизпълнение на индикаторите, бенефициентът задължително следва да представи обяснение за причините, поради които се е стигнало до неизпълнение. След анализиране на аргументите на бенефициента УО взема окончателно решение.**Въпрос № 21/23.04.2018 г.**Уважаеми госпожи и господа,Във връзка с изготвянето на проектно предложение по схема BG05M9OP001-2.018 „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗАПОДОБРЯВАНЕ ДОСТЪПА ДО ОБРАЗОВАНИЕ“–КОМПОНЕНТ 1, имаме следния въпрос:Съгласно т. 10.2.1 от Условията за кандидатстване, изискването за доказване на финансов капацитет се отнасят единствено за партньорите, които ще разходват средства по проекта, независимо дали са бюджетни или небюджетни организации. Ако се предвижда като партньор, разходващ средства, да бъде включено общинско търговско дружество, което обаче е учредено сега и до момента не е развивало дейност, какви документи ще приеме оценителната комисия за доказване на финансов капацитет. Ще приеме ли комисията като доказателство Решение на Общински съвет Никола Козлево, в което е указано, че сумата, която ще се разходва от партньора при изпълнението на дейностите по проекта ще бъде предоставена на търговското дружество от бюджета на Община Никола Козлево при стартиране на проектните дейности. Таня Иванова - Христова Ст. експерт в Дирекция "УТ, СпД и ЕП",Община Никола Козлево**Отговор № 21/23.04.2018 г.**Уважаема госпожо Христова,Оценката на финансовия капацитет на партньорите, които не са бюджетни организации, се извършва съобразно Методиката за оценка на финансовия капацитет на кандидатите по Оперативна програма „Развитие на човешките ресурси“ 2014 – 2020 – Приложение за информация към Условията за кандидатстване, съгласно приложен Счетоводен баланс за текущата финансова година (за периода от 01.01.2018 г. до последния ден на месеца, предхождащ датата на кандидатстване). Съгласно посочената Методика, оценката на финансовия капацитет се основава на два коефициента: - коефициент за финансова независимост- коефициент за рентабилност, които се изчисляват по следната формула:1. Финансова независимост = Собствен капитал (код 05000)/Сума на актива (код 04500);
2. Рентабилност = Печалба или загуба (05600)/ Сума на актива (04500) х 100

Посочените кодове са данни от счетоводния баланс за 2018 г. За новосъздадените организации счетоводният баланс следва да обхваща периода от датата на създаване на организацията до последния ден на месеца, предхождащ датата на подаване на проектното предложение.Общият брой точки от двата коефициента следва да е най-малко равен на 3, за да бъде определен партньора с добра финансова стабилност. В Методиката за оценка на финансовия капацитет има таблица в която е посочена при какъв резултат какви точки се определят и за двата коефициента. В тази връзка всеки кандидат има възможност сам да изчисли своя финансов капацитет. Независимо, че партньорската организация е новосъздадена и не е развивала дейност, същата е допустим партньор по проекта в случай, че отговаря на изискванията за финансов капацитет, т.е. общият краен резултат за финансов капацитет е не по-малко от 3 точки.**Въпрос № 22/23.04.2018 г.**За процедурата: BG05M9OP001-2.018 „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 11. От съществено значение при подготовка на проектите се явява, в случай, че Партньор (различен от публично-правна организация) е поел изпълнението на ДЕЙНОСТ, за която ангажира своите или наети служители срещу възнаграждения, останалите необходими средства за осъществяване на тази ДЕЙНОСТ например: материали, специално изготвени брошури, книжки по темата, химикалки, материали за нагледно показване, подготовка на мероприятия, наем на зала, озвучителна техника, лектори – лекари, психолози и т.н.– тези всички допълнителни неща, кой ги възлага на друг изпълнител? На информационния ден на 18.04.2018г. беше споменато, че трябва да се изберат партньори с капацитет да изпълнят сами дейността, съгласете се че няма такъв партньор, който да е производител на химикалки и канцеларски материали, да има графични дизайнери за изготвяне на презентационни и печатни материали, печатница, да има служители от всички професии от Национална класификация на професиите и длъжностите и т.н. Партньорът ли разходва пари за тези допълнителни неща или бенефициента се наема с всичко по проекта? Ако бенефициента се наема с цялата тази работа, за какво тогава са ни партньорите, когато те реално не могат да поемат изпълнението на цяла дейност, а само поемат осигуряването на персонал, който така или иначе бенефициента може да наеме сам. 2. За какво в горния случай е необходим финансов и технически капацитет на организациите партньори, а не опит на самите служители, които ще бъдат ангажирани по изпълнението на дейностите?Община Хаджидимово**Отговор № 22/23.04.2018 г.** Уважаема госпожо/Уважаеми господине,1. Партньорите участват в изпълнението на договора и техните разходи са допустими на същото основание, както разходите, направени от Конкретния бенефициент. Средствата, които партньорите разходват ще се отчитат по същия ред, както средствата, изразходени от кандидатите и съгласно чл. 3.6 и 3.7 от договора. Обръщаме внимание, че в случаите, в които партньорът е възложител по реда на чл. 5 или 6 от ЗОП, същият следва да възлага разходи по правилата на ЗОП и подзаконовата нормативна уредба. В случаите в които партньорът не е възложител по смисъла на ЗОП, тогава следа да възлага по реда на ЗУСЕСИФ и Постановление № 160 от 1 юли 2016 г. за определяне правилата за разглеждане и оценяване на оферти и сключването на договори в процедури за избор с публична покана от бенефициенти на безвъзмездна финансова помощ от Европейските структурни и инвестиционни фондове. При провеждане на процедура „Избор с публична покана“ от партньора по реда на чл. 50 от ЗУСЕСИФ, бенефициентът трябва да публикува публичната покана в Информационната система за управление и наблюдение на средствата от ЕС в България (ИСУН2020) и да събере оферти от името на партньора.
2. Изискванията за административен, оперативен и финансов капацитет на кандидатите и партньорите са заложени в Условията за кандидатстване съгласно чл. 125, т. 3 г от Регламент (ЕС) № 1303/2013 и чл. 202 на Делегиран Регламент (ЕС) № 1268/2012 година.

**Въпрос № 23/23.04.2018 г.**Уважаеми дами и господа,Имаме следния въпрос: Възможно ли е едно и също помещение /общинска собственост/ да се използва по график за дейности по двете оперативни програми?Благодаря предварително,Цветенка Хаджиева, Община Луковит**Отговор № 23/23.04.2018 г.**Уважаема госпожо Хаджиева,Да, възможно е. Режийните разходи (електричество, поддръжка на помещения, интернет и др.), необходими за помещението/ята, в които ще се осъществяват преките дейностите/предоставят услугите по проекта са допустими, при наличие на методика, разработена от бенефициента, от която да е видно начина им на изчисление. Методиката се представя на Управляващия орган при отчитането на тези разходи.**Въпрос № 24/24.04.2018 г.**Здравейте!При подготовката на проектното ни предложение по процедура: BG05M9OP001-2.018 „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 1, имаме нужда от уточнение по следните въпроси:1. Ако партньорите, които не са публични организации, могат да разходват други средства различни от трудови възнаграждения, моля да поясните по ПМС 160/2016 ли ще става това?2. Относно: Специфичен за процедурата индикатор: Групов нетен коефициент за записване в отделните етапи на образование -начален етап -увеличение от 3% на ниво община. Ако не бъде постигнато увеличение от 3 % процента, бенефициента ще понесе ли санкции и ако да, какви са те? Община Полски Тръмбеш Таня Михайлова**Отговор № 24/24.04.2018 г.**Уважаема госпожо Михайлова,1. Партньори (търговски дружества, ЮЛНЦ и др.), които не се явяват възложители по чл. 5 и 6 от ЗОП или които за извършването на определени дейности в рамките на проекта не попадат в обхвата на ЗОП, прилагат разпоредбите на ЗУСЕСИФ и ПМС 160/2016 г. за условията и реда за определяне на изпълнител от страна на бенефициенти на договорена безвъзмездна финансова помощ. При провеждане на процедура „Избор с публична покана“ от партньора по реда на чл. 50 от ЗУСЕСИФ, бенефициентът трябва да публикува публичната покана в Информационната система за управление и наблюдение на средствата от ЕС в България (ИСУН2020) и да събере оферти от името на партньора.
2. Ако има неизпълнение на индикаторите, бенефициентът задължително следва да представи обяснение за причините, поради които се е стигнало до неизпълнение. След анализиране на аргументите на бенефициента УО взема окончателно решение. В допълнение моля да имате предвид, че в т. 6 от Приложение № 2 към чл. 2, ал. 2 НАРЕДБА за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове са посочени приложимите процентни показатели на финансови корекции за неизпълнение на одобрени индикатори, които са свързани с постигането на целите на програмата.

**Въпрос № 25/24.04.2018 г.**1. Може ли по ОП "НОИР" компонента да включим като партньор Общински детски комплекс? Възможно ли е да го включим в някои от дейностите с децата от целевата група?2. В споразумението за партньорство трябва ли да включим задължително всички партньори при условие, че някои от тях няма да разходват средства по проекта?3. Допустимо ли е да включим за партньор по ОП РЧР компонента Общинското предприятие, което е второстепенен разпоредител с бюджетни средства?С уважение: Албена Стоева**Отговор № 25/24.04.2018 г.**Уважаема госпожо Стоева,1. Допустими партньори по ОП НОИР в настоящата процедура са училища, детски градини и НПО, регистрирани в обществена полза съгласно ЗЮЛЦ. Ако Общинският детски комплекс не е сред изброените допустими партньори, а е общинска институция в системата на предучилищното и училищното образование, която се финансира чрез бюджета на общината, той може да участва в изпълнение на дейности, свързани с целевите групи, като необходимите разходи се извършват от общината.2. Не, не е задължително.3. Да, допустимо е в случай, че отговаря на изискванията за партньор по процедурата, съгласно т. 10 от Условията за кандидатстване. В случай, че Общинското предприятие ще изпълнява ролята на партньор – работодател, следва да отговаря и на определението за „работодател“ - всяко физическо лице, юридическо лице или негово поделение, както и всяко друго организационно и икономически обособено образувание (предприятие, учреждение, включително община, организация, кооперация, стопанство, заведение, домакинство, дружество и други подобни), което самостоятелно наема работници или служители по трудово правоотношение, включително за извършване на надомна работа и работа от разстояние и за изпращане за изпълнение на работа в предприятие ползвател“.**Въпрос № 26/24.04.2018 г.**Здравейте,Община Асеновград предвижда актуализация на инвестиционната си програма по ОПРР, като в нея ще бъде заложено изграждане на социални жилища за нуждаещи се лица. Едновременно с това общината е конкретен бенефициент по Компонент -1 на процедура „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“. Във връзка с това допустимо ли е Община Асеновград да кандидатства и по двата компонента на операция „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ“ или трябва да предпочете един от тях.В. ПраматаровС. БечеваОбщина Асеновград**Отговор № 26/24.04.2018 г.**Уважаема госпожо Бечева,Уважаеми господин Праматаров,Съгласно одобреният от Комитета за наблюдение на ОП РЧР образец на операцията и Условията за кандидатстване - с оглед недопускане на дублиране на дейности на територията на дадена община, една община може да бъде кандидат или партньор само по един от двата компонента на операция „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ“.**Въпрос № 27/25.04.2018 г.**ОП РЧР1. Допустим ли е разход за назначаване на лице, което да координира и контролира работата на обучените и наети лица за период до 12 месеца? Ако да - средствата за неговото възнаграждение в б.п.1.1. ли се посочват?2. Децата от уязвими групи, допустима целева група ли са за дейностите по ОП РЧР?3. Считат ли се за допустима целева група лица в риск, които не са от ромски произход и които не живеят в града /общински център/, а в села, част от община-бенефициент?ОП НОИР1. Допустим разход ли е предоставяне на сандвич и вода на децата, участващи в обучителни групи по български език/летни училища през лятото?2. Ако по проекта се работи с деца от детската градина, то това в дейност „Допълнителни занимания със застрашени от отпадане от училище ученици от етническите малцинства” ли се описва? |
| **Отговор № 27/25.04.2018 г.** Уважаема госпожо/Уважаеми господине,1. Съгласно Условията за кандидатстване не е предвидено за лицата, които са включени в заетост да бъде назначен координатор. Всеки работодател решава по какъв начин да организира и контролира работните процеси. Разходите за координиране и контролиране изпълнението на предвидените по проекта дейности са част от непреките разходи, които се определят чрез прилагане на единна ставка, определена чрез прилагане на процент към една или няколко определени категории разходи.
2. Съгласно т. 13 от Условията за кандидатстване, допустимите целеви групи по ОП РЧР са:
* Представители на ромската общност;
* Хора с произход от други държави;
* Хора в риск и/или жертва на дискриминация;
* Хора, населяващи територии, в т.ч. с ниска гъстота на населението, селски и изолирани райони, части от населени места, в които е налице концентрация на проблеми, създаващи риск от бедност, социално изключване и маргинализация (висока безработица, ниски доходи, ограничен достъп до публични услуги, териториална сегрегация, пространствена изолация и др.).

Децата, които са част от семействата - допустими целеви групи, е допустимо да бъдат включени в дейностите по ОП РЧР с оглед предоставяне на комплексни мерки за подкрепа и прилагането на интегриран подход.1. Да, допустима целева група са. Те попадат в – „Хора в риск и/или жертви на дискриминация“ или „Хора, населяващи територии, в т.ч. с ниска гъстота на населението, селски и изолирани райони, части от населени места, в които е налице концентрация на проблеми, създаващи риск от бедност, социално изключване и маргинализация (висока безработица, ниски доходи, ограничен достъп до публични услуги, териториална сегрегация, пространствена изолация и др.)“

ОП НОИР1. Допустими са като част от разходите в раздел IV от Условията за кандидатстване, които са необходими за провеждане и участие в мероприятия на целевата група, като необходимостта от съответните разходи трябва да бъде обоснована в проектното предложение. 2. Деца от детските градини може да участват в изпълнението на дейности 1, 5 и 7. Дейност 2 е предвидена за ученици, застрашени от отпадане от училище.**Въпрос № 28/27.04.2018 г.**Уважаеми госпожи и господа,Във връзка с Условията за кандидатстване по процедура чрез директно предоставяне на безвъзмездна финансова помощ с интегрирано проектно предложение BG05M9OP001-2.018, бих искала да попитам в т.7 от условията са описани индикаторите по процедурата. Като специфичен индикатор по ОП НОИР е посочен групов нетен коефициент за записване в отделни етапи на образование – начален етап – увеличение от 3 % на ниво община. Въпросът ми е:1. В т.9.1 от условията се изисква от кандидатите да представят актуализирани общински планове за интеграция на ромите, от които да е видно съответствие на мерките, които ще се изпълняват на територията на общината/района. Актуализираните общински планове за интеграция на ромите трябва да обхващат периода на изпълнение на проекта и със срок до одобряване на окончателния доклад по проекта (5 месеца след приключване на дейностите по проекта). Ако общината няма планирана сесия до 31.05.2018г. на която да приемат актуализиран общински план за интеграция на ромите, допустимо ли е той да бъде представен на по късен етап?С уважение:Славка Кръстева, представител на Сдружение „За Равен старт”**Отговор № 28/27.04.2018 г.** Уважаема госпожо Кръстева,Изискването за представяне на Актуализиран общински план за интеграция на ромите е условия за допустимост на общините като конкретни бенефициенти още на етап подаване и подбор на идейни концепции. Освен това обръщаме внимание, че съгласно Таблицата за оценка на интегрирано проектно предложение (приложение за информация към Условията за кандидатстване) в т. 32 е посочено:„Дейностите по проекта са съобразени с представения актуализиран общински план за интеграция на ромите за периода след 2015 г., и по отношение на дейностите, финансирани от ОП РЧР и по отношение на дейностите, финансирани по ОП НОИР“.Във връзка с гореизложеното Актуализирания общински план за интеграцията на ромите, следва да бъде приложен при подаването на проектното предложение. В съответствие с чл. 44, ал. 4 от ЗУСЕСИФ и чл. 24, ал. 8 от ПМС 162/05.07.2016 г. при установяване на нередовности, непълноти и/или несъответствия на документите по чл. 44, ал. 1 от ЗУСЕСИФ и чл. 6 от ПМС 162/05.07.2016 г. оценителната комисия изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването им в срок може да доведе до прекратяване на производството по отношение на конкретния бенефициент.**Въпрос № 29/27.04.2018 г.**Здравейте,имаме въпроси относно формирането на заплащането на лица наети във връзка с изпълнение на дейности финансирани по ОП РЧР:1. Съгласно методологията за регламентиране на възнаграждения по ОП РЧР, почасовото възнаграждение се сформира на база 2017 г. Бихте ли ни казали как да предвидим увеличението на минималната работна заплата през 2018 г. , 2019 г. и 2020 г. в проектното предложение, при условие че такава възможност не се предоставя в цитираната методология. През 2017 г. минималната работна заплата е 460 лв., а през януари 2020 година се предвижда да бъде 610 лв. При положение че изчислим заплащането на база 2017 г., очевидната разлика през 2020 г. ще доведе или до неизпълнение на предвидените часове на наетите лица или неизпълнение на други дейности и прехвърляне на средства за възнаграждения. Моля да дадете разяснение как да заложим цитираните увеличения на МРЗ в проектното предложение, без това да доведе до орязване на средства за заплати при оценяване на проектното предложение.

 2. Съгласно методологията за регламентиране на възнаграждения по ОП РЧР, почасовото възнаграждение се сформира на база 2017 г и на даден пример в който се цитира, че възнаграждението за икономическа дейност Държавно управление, за 2014 г. часовата ставка е 5,33 лв. на час. В сайта на НСИ на адрес http://www.nsi.bg/bg/content/3986/%D1%80%D0%B0%D0%B7%D1%85%D0%BE%D0%B4%D0%B8-%D0%B7%D0%B0-%D0%B5%D0%B4%D0%B8%D0%BD-%D0%BE%D1%82%D1%80%D0%B0%D0%B1%D0%BE%D1%82%D0%B5%D0%BD-%D1%87%D0%B0%D1%81в таблицата за динамичен ред за 2014 г. разхода за работодател за един работен час за един работник за икономическа дейност Държавно управление е 9,05 лв. Моля да посочите кой от двата източника /метода / е достоверен за да не се налагат промени в проектите на етап изпълнение. Ясно се вижда че в цитираната методология в посочения метод за изчисление не са включени осигуровките за сметка на работодателя в допустимата часова ставка, понеже посочените таблици в НСИ по които трябва да се водим са за средна работна заплата, а не за общия разход на работодателя !  инж. Диана Георгиева**Отговор № 29/27.04.2018 г.**Уважаема госпожо Георгиева,1. Планирането на разходите в бюджета става на база МРЗ за съответната година. Допустимо е да се планира резерв във връзка с промяна на МРЗ. Планираният резерв се залага към съответния бюджетен ред, в който е посочено възнаграждението на лицата, като предвидената сума/процент на резерва следва да бъде посочена в описанието на дейността в проектното предложение.  2. Въпросът не е ясно формулиран и не може да се отговори еднозначно. Планираните разходи за възнаграждения в бюджетни пера 1./1.1. и 1./1.2. следва да бъдат заложени при спазване на разпоредбите на Методологията за регламентиране на възнагражденията по ОП РЧР 2014 – 2020, като размерът на почасовото заплащане на наетите по проекта лица не може да бъде по-висок от размера на почасовото им заплащане, определен с акта за назначаването им или с основния им трудов договор. В случай, че бенефициентът наема по проекта служител на трудово правоотношение на позиция идентична с такава, за която е налице информация в счетоводните му отчети за последната година, определянето на допустимия размер на почасовото възнаграждение на служителите, наети по трудово правоотношение се изчислява, като годишните брутни разходи по основното трудово възнаграждение за съответната позиция в счетоводните отчети на бенефициента за последната година се разделят на брой работни часове за съответната година.В случай, че за изпълнението на проекта бенефициентът наема служител на трудово правоотношение на позиция, за която не е налице информация в счетоводните му отчети за последната година, допустимият размер на почасовото му възнаграждение може да се планира на база последните актуални публикувани данни на НСИ за средната работна заплата за страната. Актуална информация за средната работна заплата за страната може да бъде намерена на интернет адреса на Националния статистически институт: <http://www.nsi.bg/> - [Статистически данни](http://www.nsi.bg/bg/content/766/%D1%81%D1%82%D0%B0%D1%82%D0%B8%D1%81%D1%82%D0%B8%D1%87%D0%B5%D1%81%D0%BA%D0%B8-%D0%B4%D0%B0%D0%BD%D0%BD%D0%B8) › [Демографска и социална статистика](http://www.nsi.bg/bg/content/767/%D0%B4%D0%B5%D0%BC%D0%BE%D0%B3%D1%80%D0%B0%D1%84%D1%81%D0%BA%D0%B0-%D0%B8-%D1%81%D0%BE%D1%86%D0%B8%D0%B0%D0%BB%D0%BD%D0%B0-%D1%81%D1%82%D0%B0%D1%82%D0%B8%D1%81%D1%82%D0%B8%D0%BA%D0%B0) › [Пазар на труда](http://www.nsi.bg/bg/content/3827/%D0%BF%D0%B0%D0%B7%D0%B0%D1%80-%D0%BD%D0%B0-%D1%82%D1%80%D1%83%D0%B4%D0%B0) › [Краткосрочна статистика](http://www.nsi.bg/bg/content/3918/%D0%BA%D1%80%D0%B0%D1%82%D0%BA%D0%BE%D1%81%D1%80%D0%BE%D1%87%D0%BD%D0%B0-%D1%81%D1%82%D0%B0%D1%82%D0%B8%D1%81%D1%82%D0%B8%D0%BA%D0%B0) › [Краткосрочна статистика на заетостта и разходите за труд](http://www.nsi.bg/bg/content/3920/%D0%BA%D1%80%D0%B0%D1%82%D0%BA%D0%BE%D1%81%D1%80%D0%BE%D1%87%D0%BD%D0%B0-%D1%81%D1%82%D0%B0%D1%82%D0%B8%D1%81%D1%82%D0%B8%D0%BA%D0%B0-%D0%BD%D0%B0-%D0%B7%D0%B0%D0%B5%D1%82%D0%BE%D1%81%D1%82%D1%82%D0%B0-%D0%B8-%D1%80%D0%B0%D0%B7%D1%85%D0%BE%D0%B4%D0%B8%D1%82%D0%B5-%D0%B7%D0%B0-%D1%82%D1%80%D1%83%D0%B4) /„Средна работна заплата”/ „Национално ниво”, а не на посочения от Вас линк.В Методологията за регламентиране на възнагражденията по ОП РЧР 2014 – 2020 са посочени примери как се изчисляват часовите ставки. Посоченият пример е за брутна часова ставка, като Вие, изчислявайки актуалната часова ставка трябва да добавите и разходите за осигуровки за сметка на работодателя.В случаите, в които планираните разходи в бюджетен раздел IV „Разходи за услуги” се предвижда да бъдат възложени на физически лица и са под праговете за провеждане на процедури, определени в Закона за обществените поръчки и ПМС 160/01.07.2016г., възнаграждението следва да бъде заложено при спазване на разпоредбите на Методологията за регламентиране на възнагражденията по ОП РЧР 2014 – 2020, като се спазват размерите на почасовото заплащане в сферите на съответните услуги, съгласно Методологията за регламентиране на възнагражденията по ОП РЧР 2014-2020. **Въпрос № 30/27.04.2018 г.**Уважаеми госпожи и господа,Във връзка с изготвянето на проектно предложение по схема BG05M9OP001-2.018 „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“–КОМПОНЕНТ 1, имаме следния въпрос:1. Дейност която се изпълнява от партньор за обучение, различно от професионална квалификация и ключови компетенции, като например "Насърчаване на самостоятелна заетост" или професионално информиране и консултиране в кои бюджетни редове се отразяват разходите. Благодаря Ви!Людмила Тодорова**Отговор № 30/27.04.2018 г.**Уважаема госпожо Тодорова,Не може да се отговори еднозначно на този въпрос, тъй като не е пояснено със свои служители ли ще изпълнява дейността партньорът или по реда на глава IV от ЗУСЕСИФ, не е ясно и какви разходи се предвиждат за това обучение. По принцип, ако партньорът изпълнява дейността със свои служители/обучители, назначени на трудов договор, то тези разходи се залагат в бюджетен ред 1.1. Ако партньорът възложи изпълнението на тази дейност на външни за него лица по реда на ЗОП или ПМС 160, то тогава тези разходи могат да се заложат в бюджетен ред 12.1. „Разходи, произтичащи от договори за изработка/услуга или договори за поръчка по реда на ЗЗД, неквалифицирани другаде“. Ако се предвижда закупуването на материали и консумативи, те се залагат в б.р. 3.1. „Разходи за материали и консумативи, необходими за изпълнение на дейностите по проекта.“**Въпрос № 31/27.04.2018 г.**Уважаеми дами и господа, Община Кюстендил има следния въпрос, относно подаването на проектно предложение по процедура „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 1: 1. Допустимо ли е провеждане на мероприятия в изпълнение на дейности но ОП НОИР /лагери, зелени училища, екскурзии и др./ извън територията на Община Кюстендил? Планираме да заложим такива на територията на област Кюстендил, поради липса на подходящи условия на територията на общината.С уважение, Отдел "Социални дейности" Община Кюстендил**Отговор № 31/27.04.2018 г.**Уважаеми госпожи и господа,Съгласно т. 5 от Условията за кандидатстване дейностите по процедурата се изпълняват на територията на общини с актуализирани общински планове за интеграция на ромите за периода 2015-2020 г., в съответствие с Националната стратегия на Република България за интегриране на ромите 2012-2020 г., които имат одобрени идейни концепции, след предварителен подбор от ЦКЗ. С оглед на което всяка от основните дейности по процедурата трябва да се изпълнява на територията на общината конкретен бенефициент. **Въпрос № 32/03.05.2018 г.**Уважаеми дами и господа,Фондация „Тръст за социална алтернатива“ е ЮЛНЦ и партньор в проектопредложение. Един от документите, които трябва да представим е отчет за приходите и разходите и Счетоводен баланс за 2017 г. и за 2018 г. (за периода от 01.01.2018 г. до последния ден на месеца, предхождащ датата на кандидатстване) – изготвени и подписани, съгласно Закона за счетоводството.Според Закона за счетоводството отчетът ни подлежи на заверка от одитор. Съгласно договорът ни с одиторската компания, одитът на отчета за 2017г. ще бъде извършен през май-юни 2018г. и ще бъде готов в края на юни 2018г. Възможно ли е да подадем заедно с проектопредложението заверен отчет за 2016г., а след края на юни 2018г. – заверен отчет за 2017г.?С уважение,Искра Стойкова**Отговор № 32/03.05.2018 г.**Уважаема госпожо Стойкова,Изискването за представяне на Отчет за приходите и разходите и Счетоводен баланс за 2017 г. и за 2018 г. се отнася единствено до организациите – партньори по ОП НОИР (ЮЛНЦ и частни детски градини и училища). Организациите – партньори за дейностите по ОП РЧР представят единствено Счетоводен баланс за 2018 г. (за периода от 01.01.2018 г. до последния ден на месеца, предхождащ датата на кандидатстване). Съгласно Условията за кандидатстване не се изисква отчет за 2016 г. Допустимо е при подаването на проектното предложение да представите Отчета за приходите и разходите и Счетоводния баланс за 2017 г. без заверка от одитор, а след като бъде заверен да го представите и със заверка. |
| **Въпрос № 33/08.05.2018 г.**Здравейте, Съгласно т.5 от Условията за кандидатстване, дейностите по процедурата се изпълняват на територията на общини с актуализирани общински планове за интеграция на ромите за периода 2015-2020 г., в съответствие с Националната стратегия на Република България за интегриране на ромите 2012-2020 г., които имат одобрени идейни концепции, след предварителен подбор от ЦКЗ. По направление II предвиждаме предоставянето на здравни услуги /гинекологични прегледи/, съобразени със специфичните потребности на целевата група. Тъй като на територията на общината не разполагаме с такива специалисти, допустимо ли е прегледите да се извършват извън общината /на територията на областта/, след осигуряване на транспорт на целевата група до съответния медицински център. Стойчева **Отговор № 33/08.05.2018 г.**Уважаема госпожо Стойчева,Да, допустимо е. При изпълнението на дейностите по настоящата процедура е необходимо да спазвате изискванията за недопускане на двойно финансиране, т.е. в случай че разходите за посочените прегледи за лицата от целевата група се покриват от НЗОК, същите не са допустим разход по проекта.**Въпрос № 34/09.05.2018 г.**Здравейте, във връзка с разработването на проектно предложение по процедурата “Социално икономическа интеграция на уязвими групи. Интегрирани мерки за подобряване достъпа до образование “ – Компонент 1, имаме следните въпроси : 1. Допустимо ли е Общината като работодател да назначи лични асистенти и домашни помощници, след като е доставчик на такива услуги по ПМС 332 от 22.12.2017 г., тъй като не са задоволени всички потребности и има много чакащи, включително представители на ромската общност.2. Допустимо ли е осъществяването на мероприятия извън територията на общината? Моля, за уточнение на Вашия отговор на сходен въпрос № 4, тъй като може да бъде тълкуван двузначно: че такива дейности са допустими на територията на всички общини в България, които имат актуализирани общински планове за интеграция на ромите за периода 2015-2020 година или, че са допустими само на територията на общината подала конкретното проектно предложение. Отдел проекти - Община Борован **Отговор № 34/09.05.2018 г.**Уважаема госпожо/Уважаеми господине,1. Съответната община – конкретен бенефициент, може да участва и в качеството си на работодател по Направление 1 по ОП РЧР в случай, че при провеждане на процедурата за избор на партньори, не бъде избран или не се яви работодател, който да участва в подготовката и изпълнението на проекта. В този случай е допустимо лицата от целевата група да бъдат назначени като лични асистенти или домашни помощници при обосновано доказана необходимост от такива дейности, отчитайки и целите на процедурата - повишаване качеството на живот, социално включване, намаляване на бедността и трайна интеграция на най-маргинализираните общности, вкл. ромите. По отношение на бюджетните средства, с които разполагате съгласно ПМС 332 от 22.12.2017 г., и финансирането от ОПРЧР по настоящата процедура следва да не допускате двойно финансиране по отношение на едни и същи представители на целевите групи и стриктно да проследите демаркацията на ниво физическо лице.
2. Съгласно т.5 от Условията за кандидатстване, дейностите по процедурата се изпълняват на територията на общини с актуализирани общински планове за интеграция на ромите за периода 2015-2020 г., в съответствие с Националната стратегия на Република България за интегриране на ромите 2012-2020 г., които имат одобрени идейни концепции, след предварителен подбор от ЦКЗ. С оглед на това, всяка от основните дейности по процедурата трябва да се изпълнява на територията на общината конкретен бенефициент. Отговорът на въпрос № 4, към който сте поискали уточнение се отнася за дейностите по ОП НОИР. За дейностите по ОП РЧР няма подобно ограничение.

**Въпрос № 35/10.05.2018 г.**Здравейте, във връзка с разработването на проектно предложение по процедурата “Социално икономическа интеграция на уязвими групи. Интегрирани мерки за подобряване достъпа до образование “ – Компонент 1, имам следният въпроси : Относно екипа по проекта: Възможно ли е кмет на община да бъде назначен като ръководител на проекта? С уважение, А. Илиянова **Отговор № 35/10.05.2018 г.**Уважаема госпожо Илиянова,Да, допустимо е. Предвид ангажиментите и отговорностите на кмета на общината, следва да се прецени дали той/тя ще може да изпълнява и функциите на ръководител на проект. Ръководителят на проекта носи цялата отговорност за неговото изпълнение и отчитане пред управляващите органи на ОП РЧР и ОП НОИР и е пряко ангажиран с всеки един етап от проекта.**Въпрос № 36/10.05.2018 г.**1. Всички асоциирани партньори ли са задължителни- МОН по НОИР-Регионална здравна инспекция по РЧР-АСП /местна дирекция/ по РЧР-Агенция по заетостта по РЧРМоже ли да се избере само един или по един за РЧР и НОИРИзпращам и писмата, за които имаме одобрение за партньорство, необходимо ли е да се изпращат нови към момента.2. Възможно ли е отпуснатия бюджет да бъде директно към общината и тя да сключва трудови и граждански договори с партньорите си за извършените от тях дейности свързани с проекта и ако отговора е да, къде се посочва в документацията, освен в договораЧл. 3. Кандидатът и партньорите се споразумяха разпределението на средствата /когато е приложимо/, предвидени за дейностите, който ще се изпълняват от партньорите, да се извършва съгласно посоченото в поле „Финансово участие“, секция „Данни за партньори“ от Договора в ИСУН 2020. 3. За община Дряново - къде мога да видя само приложимите декларации и документи за кандидатстване или се подават всички и се пише неприложимоРумяна Гюрова**Отговор № 36/10.05.2018 г.**Уважаема госпожо Гюрова,1. Съгласно Условията за кандидатстване (т. 10.5 Допустими асоциирани партньори):

Във всяко проектно предложение като задължителни асоциирани партньори трябва да бъдат включени Министерство на образованието и науката (за дейностите по ОП НОИР) и Агенция по заетостта, Агенция за социално подпомагане (и техни звена – дирекции) и Регионална здравна инспекция (за дейностите по ОП РЧР).Освен задължителните асоциирани партньори в т. 10.5 са посочени и други допустими асоциирани партньори, от които всеки конкретен бенефициент може да прецени кои да включи и кои не.Съгласно Условията за кандидатстване асоциираните партньори при подаване на проектното предложение представят Декларация на партньор/асоцииран партньор – Приложение І, която следва да бъде подписана от лицето, оправомощено да представлява организацията – асоцииран партньор. При подаването на проектното предложение не се изискват писма за подкрепа от асоциираните партньори. Веднага след обявяване на процедурата, УО на ОП РЧР е изпратил писма до асоциираните партньори – Агенция по заетостта, Агенция за социално подпомагане и Регионалните здравни инспекции, за да оказват съдействие като задължителни асоциирани партньори по процедурата.1. Съгласно параграф 1, точка 5 от Допълнителните разпоредби на ПМС №162/2016 „Партньори на кандидатите за безвъзмездна финансова помощ" са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ“. Съгласно Условията за кандидатстване кандидатът и партньорите представят партньорско споразумение, в което описват своите ангажименти включително и какви суми от БФП ще разходват, както и във формуляра за кандидатстване, секция „Данни за партньора“, поле „Финансово участие“. Съгласно чл. 3. 30 от административния договор – „Конкретният бенефициент и Управляващите органи на ОП РЧР и ОП НОИР са единствените страни (наричани за краткост “страните”) по договора“. Управляващите органи на ОП РЧР и ОП НОИР не извършват директни плащания към партньорите на бенефициента.

Описаните от Вас случаи се отнасят за подвъзлагане на дейности от общината на външен изпълнител по реда на ЗОП или наемане на лица на трудов договор по реда на КТ, а не за партньорство при изпълнението на проекта.1. В т. 20 Списък на документите, които се подават на етап кандидатстване от Условията за кандидатстване са посочени всички документи, които кандидатите и техните партньори и асоциирани партньори трябва да подадат на етап кандидатстване. В случай че някой от посочените документи не е приложим, то същият не се прилага към проектното предложение (например – за кандидатите общини е неприложима Декларация от кмета на община в случаите, когато кандидат е район на община и Заповед от кмета на община за оправомощаване на лице, представляващо кандидата, в случай че проектното предложение ще бъде подписано с КЕП от кмета на общината). Всички останали документи, посочени в т. 20 от Условията за кандидатстване са приложими за всички кандидати - общини.

**Въпрос № 37/10.05.2018 г.**Здравейте, Пиша Ви във връзка с процедура чрез директно предоставяне на безвъзмездна помощ “ Социално-икономическа интеграция на уязвими групи. Интегрирани мерки за подобряване достъпа до образование”.1. Относно участието на НПО, какъв вид НПО може да участва? В обществена полза или може и в частна полза да бъде то ? 2. Може ли да участва чуждестранно НПО регистрирано в друга държава-членка на ЕС? Благодаря предварително. Жулиета Пенева **Отговор № 37/10.05.2018 г.**Уважаема госпожо Пенева,1. За дейностите по ОП РЧР в качеството си партньор може да участва всяка неправителствена организация, независимо дали е учредена в обществена или частна полза. За дейностите по ОП НОИР като партньори са допустими единствено юридически лица с нестопанска цел, определени за извършване на общественополезна дейност.

Партньорите се избират на база публична и прозрачна процедура за избор, гарантираща свободна и лоялна конкуренция, равнопоставеност и недискриминация на всички организации, които биха желали да участват в изпълнението на проекта като партньори. Към проектното предложение следва да бъдат приложени доказателства за техния подбор. Всеки партньор трябва да отговаря на изискванията, посочени в т. 10 Допустими партньори от Условията за кандидатстване. 1. Не, НПО регистрирано в друга държава-членка на ЕС не са допустим партньор по процедурата. Съгласно Условията за кандидатстване, т. 10.3 Специфични изисквания за допустимост на партньора/ите за дейностите по ОП РЧР:

„Партньорът е лице, със самостоятелна правосубектност, регистрирано и имащо право да осъществява дейност на територията на Република България в съответствие с действащото българско законодателство (неприложимо за партньори общини)“. |
|  |